ДОГОВОР
№ 07/ 21.05.2020г.
Днес, 21.05.2020г., в с. Стара река, обл. Сливен, между: 
1. Териториално поделение „Държавно горско стопанство Стара река“ при „Югоизточно държавно предприятие ” ДП – гр. Сливен, вписано в Търговския регистър към Агенция по вписванията с ЕИК: 2016176540065, представлявано от инж. Халил Шакиров, в качеството си на директор и Силвия Керина – главен счетоводител, със седалище и адрес на управление: с. Стара река, ул. „Съби Димитров” № 1, общ. Сливен, обл. Сливен, наричано по-долу за краткост ВЪЗЛОЖИТЕЛ, от една страна,

И

2. МЕДИЦИНСКИ ЦЕНТЪР „СИМА МЕД“ ООД, със седалище и адрес на управление гр. Благоевград, ул. „Крали Марко“ бл. 6, вх. А, ет. 2, ап. 2, ЕИК 200159008, представляван от Димитър Йорданов Цветин - управител, наричан по-долу за краткост ИЗПЪЛНИТЕЛ от друга страна, 
Изпълнителят е определен за такъв след провеждане на процедура по реда на ЗОП, приключила с Решение за класиране и определяне на изпълнител № РД-10-50/ 13.05.2020г. на директора на ТП „ДГС Стара река“,  се сключи настоящия договор, с който страните се споразумяха за следното: 
I. ПРЕДМЕТ НА ДОГОВОРА 
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение на свой риск медицински прегледи и изследвания на работещите в ТП „ДГС Стара река“, съгласно изискванията на Наредба № 3 от 28.02.1987 г. за задължителните предварителни и периодични медицински прегледи на работниците и Наредба № 3/25.01.2008 г. за условията и реда за осъществяване дейността по трудова медицина”, и съгласно Техническа спецификация от предмета на поръчката – неразделна част от договора. 
Чл. 2. ИЗПЪЛНИТЕЛЯТ следва да изпълни услугата по чл. 1 от този Договор в съответствие с настоящия договор, и приложенията, които са неразделна част от него. 
II. СРОК НА ИЗПЪЛНЕНИЕ НА ДОГОВОРА 
Чл. 3. Срокът за изпълнение на договора е 12 (дванадесет) месеца, считано от датата на сключване на договора за изпълнение или до достигане на прогнозния максимален финансовият ресурс определен от възложителя, като профилактичните прегледи ще се извършват по съгласуван между възложителя и изпълнителя график. 
III. ЦЕНА. НАЧИН НА ПЛАЩАНЕ. ГАРАНЦИЯ ЗА ИЗПЪЛНЕНИЕ НА ДОГОВОРА
Чл. 4. Общата цена на възложената с настоящия договор поръчка, съгласно ценовото предложение на ИЗПЪЛНИТЕЛЯ е в размер на  874,00 лева (осемстотин седемдесет и четири лева) без ДДС, при цени на отделните прегледи 
ВЪЗЛОЖИТЕЛ:(……/п/*.…..                              ИЗПЪЛНИТЕЛ:(……....../п/*………

съгласно ценовото предложение на изпълнителя, съставляващо неразделна част от настоящия договор.  

(2) Дължимите суми се заплащат по банкова сметка на ИЗПЪЛНИТЕЛЯ.
Чл. 5. Всички разноски на ИЗПЪЛНИТЕЛЯ по изпълнение на настоящия договор са за негова сметка и се считат включени в определената по-горе цена по чл. 4. 
Чл. 6. (1) Плащанията по договора ще се извършват от ВЪЗЛОЖИТЕЛЯТ, чрез банков превод по сметката на ИЗПЪЛНИТЕЛЯ, както следва: 
Цялата сума по договора ще се заплати в срок до 20 (двадесет) дни след изпращане от страна на ИЗПЪЛНИТЕЛЯ на обработената информация за всеки един служител на ВЪЗЛОЖИТЕЛЯ, подписване от страните на двустранен  окончателен приемателно-предавателен протокол за извършената работа и издадена фактура. 
(2) Дължимата стойност на извършените услуги ще се определи като сбор от произведенията на посочените в ценовото предложение на ИЗПЪЛНИТЕЛЯ единични цени за съответния вид извършен профилактичен медицински преглед/клинично изследване за една жена/мъж, умножено по действителния брой на прегледаните жени и мъже - служители на Възложителя. Броят на прегледаните служители се удостоверява чрез полагане на подпис от прегледания служител в поименен списък, който списък ще бъде предоставен на ИЗПЪЛНИТЕЛЯ от ВЪЗЛОЖИТЕЛЯ при сключване на договор за изпълнение на поръчката.  
Чл. 7. (1) Банкова сметка на ИЗПЪЛНИТЕЛЯ: 
Банка: ..........................................................; 
Банков код (BIC): .......................................;  Банкова сметка (IBAN): ................................. 
(2) ИЗПЪЛНИТЕЛЯТ се задължава да информира писмено ВЪЗЛОЖИТЕЛЯ при промяна на банковата сметка, по която се извършват плащанията. 
Чл.7а. Гаранцията за изпълнение на договора е в размер на 5% от стойността му. Същата следва да бъде внесена по реда, пределен в документацията за участие. Гаранцията се възстановява на изпълнителя в 10-дневен срок след изпълнение на договора, удостоверено с протокол за изпълнени дейности. 
ІV.ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 8. ВЪЗЛОЖИТЕЛЯТ има право: 
1. Да осъществява контрол по изпълнението на договора относно качеството, количеството и сроковете на изпълнение във всеки момент от изпълнението на договора, без с това да се пречи на ИЗПЪЛНИТЕЛЯ; 
2. Във всеки един момент да поиска отчет от ИЗПЪЛНИТЕЛЯ за изпълнението на дейностите, предмет на настоящия договор. 
Чл. 9. ВЪЗЛОЖИТЕЛЯТ е длъжен: 
1. Да заплати на ИЗПЪЛНИТЕЛЯ цената, съгласно раздел III от настоящия договор при изпълнението на поръчката и при условията на договора; 
2. Да представи на ИЗПЪЛНИТЕЛЯ необходимата информация във връзка с 
изпълнението на договора, към датата на неговото сключване; 
3. Да определи лица за свои представители, отговорни за координацията и изпълнението по договора.  
V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 10. ИЗПЪЛНИТЕЛЯТ има право: 
1.Да получи договорената с настоящия договор цена при условията и в сроковете, предвидени в договора; 
ВЪЗЛОЖИТЕЛ:(……/п/*.…..                              ИЗПЪЛНИТЕЛ:(……....../п/*………

2. Да иска от ВЪЗЛОЖИТЕЛЯ приемане на работата; 
3. Да иска от ВЪЗЛОЖИТЕЛЯ допълнителна информация и съдействие за 
изпълнение на възложената му работа.

Чл. 11. ИЗПЪЛНИТЕЛЯТ е длъжен: 
1.Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности; 
2.Да изпълнява дейностите съобразно план-графика, който е неразделна част от този договор; 
4. Да предоставя своевременно исканата от ВЪЗЛОЖИТЕЛЯ информация за хода на изпълнение на договора; 
4.Да предоставя възможност на ВЪЗЛОЖИТЕЛЯ да проверява изпълнението на 
предмета на договора; 
5. Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯ по изпълнението на настоящия договор; 
6. Да представя при поискване от страна на ВЪЗЛОЖИТЕЛЯ отчет за извършените от него дейности във всеки един момент от изпълнението на договора;  
7.Да третира всички документи и информация, предоставени му във връзка с изпълнението на договора, като поверителни, и няма право, освен ако това е необходимо за целите на изпълнението на договора, да публикува или предоставя на трети лица информация, свързана с договора, без предварителното писмено съгласие на ВЪЗЛОЖИТЕЛЯ. Ако възникне спор по отношение наложителността на публикуване или обявяване на такава информация за целите на изпълнението на договора, решението на ВЪЗЛОЖИТЕЛЯ е окончателно; 
8.Да не предоставя информация за съдържащите се в здравните карти лични данни; 
9.Да информира своевременно ВЪЗЛОЖИТЕЛЯ за промени в условията и нормативните актове, регулиращи изпълнението на предмета на този договор; 
10.Да изпълнява медицинските прегледи с декларираните от него специалисти. 
11.Да осигури необходимата апаратура необходима за извършването на задължителните медицински прегледи. 
Чл. 12. ИЗПЪЛНИТЕЛЯТ се задължава да изпълни предмета на настоящия договор, съблюдавайки изискванията на Закона за здравето, Закона за здравословни и безопасни условия на труд, Наредба № 3 от 28.02.1987 г. за задължителните предварителни и периодични медицински прегледи на работниците,  както и всички действащи към момента на изпълнението закони, правилници и нормативи, касаещи изпълнение от такъв характер. 
Чл. 13. След подписването на договора ИЗПЪЛНИТЕЛЯТ представя изготвен и съгласуван с определен от ВЪЗЛОЖИТЕЛЯ координатор план-график за изпълнение на дейностите, който става неразделна част от този договор. 
VI.САНКЦИИ. ЗАДЪРЖАНЕ НА ГАРАНЦИЯТА ЗА ИЗПЪЛНЕНИЕ 
НА ДОГОВОРА
Чл. 14. За неизпълнение: 
1. При пълно неизпълнение на договорните задължения от страна на ИЗПЪЛНИТЕЛЯ, последният дължи неустойка в размер на 15% от общата стойност на договора по чл. 4, а ВЪЗЛОЖИТЕЛЯТ има право да развали договора без да дава срок за изпълнение, ведно с всички законови последици, произтичащи от развалянето. За пълно неизпълнение на договорните задължения от страна на ИЗПЪЛНИТЕЛЯ се счита забава, надхвърляща 20(двадесет) работни дни. 
ВЪЗЛОЖИТЕЛ:(……/п/*.…..                              ИЗПЪЛНИТЕЛ:(……....../п/*………

2. При виновно частично неизпълнение на договорните задължения от страна на ИЗПЪЛНИТЕЛЯ, последният дължи неустойка в размер на 5% от общата стойност по чл. 4 от настоящия договор.  
3. При виновно неизпълнение на договора възложителя задържа гаранцията за 
изпълнение.
VII. ПРЕКРАТЯВАНЕ НА ДОГОВОРА 
Чл.15. (1) Настоящият договор се прекратява с изтичането на срока за изпълнение. 
(2) Настоящият договор може да бъде прекратен при следните обстоятелства: 
1.след изпълнение предмета на договора; 
2. по взаимно писмено съгласие на страните; 
3. при доказана обективна невъзможност за изпълнение на договора от страна на ИЗПЪЛНИТЕЛЯ; 
4.в случай на настъпили съществени промени в обстоятелствата за изпълнение на договора по причини, за които страните не отговарят; 
5. при започване на процедура по ликвидация на ИЗПЪЛНИТЕЛЯ;
6.при откриване на производство по несъстоятелност на ИЗПЪЛНИТЕЛЯ; 
7. при закриване на лечебното заведение. 
VIII. ОБЩИ РАЗПОРЕДБИ 
Чл. 16. (1) Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка или куриерска служба. Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител. 
(2) ИЗПЪЛНИТЕЛЯТ определя за лице за контакти с ВЪЗЛОЖИТЕЛЯ по настоящия договор: 
Лице за контакт: ……………………………………. – длъжност: …………………...; тел: …………….. ; факс:  …………………….. ; ел.поща:  
Адрес: с. …………….., ул. „…………………………..” № …… 
(3) Страната, която е променила адреса си за кореспонденция е длъжна да уведоми писмено другата страна. В противен случай съобщенията ще се считат за валидно връчени на последния известен адрес по договора. 
(4) Никоя от страните няма право да прехвърля свои права или задължения по договора на трети лица, без предварителното писмено съгласие на другата страна. 
(5) Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си. 
(6) В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд. 
(7) Договорът влиза в сила от датата на неговото подписване. 
(8) За всички неуредени с настоящия договор въпроси се прилагат действащите разпоредби на българското гражданско и търговско законодателство. 
ВЪЗЛОЖИТЕЛ:(……/п/*.…..                              ИЗПЪЛНИТЕЛ:(……....../п/*………

Неразделна част от настоящия договор са:

1. Техническата спецификация;  

2. Техническото предложение за изпълнение на поръчката; 

3. Ценовото предложение. 

Този договор се състои от 5 (пет) страници и се състави, подписа и подпечата от страните  в три еднообразни екземпляра - един за ВЪЗЛОЖИТЕЛЯ, един за ИЗПЪЛНИТЕЛЯ - всеки със силата на оригинал. 
 

ЗА ВЪЗЛОЖИТЕЛ:




ЗА ИЗПЪЛНИТЕЛ: 
1. (……/п/*..………                                          
             (……………/п/*……………..
(Директор на ТП „ДГС Стара река” –                     управител на МЦ„СИМА МЕД“ ООД 
                                инж. Халил Шакиров)

       

2. (……/п/*..………                                                                     
(Гл. Счетоводител – Силвия Керина)

3. (……/п/*..………                                                                     

   (Юрист – Борислав Павлов)

*Заличено съгласно Регламент (EC) 2016/679

